open-index/open-wikipedia-markdown huggingface dataset:
Uta Rohländer

**Uta Rohländer** (s. 30. kesäkuuta 1969 Merseburg) on aktiiviuransa päättänyt saksalainen pikajuoksija ja olympiamitalisti.

Olympiakisoissa Rohländer edusti Saksaa 4 x 400 metrin viestijuoksussa kaksi kertaa vuosina 1992 ja 1996, jolloin hän kuului pronssia voittaneeseen joukkueeseen. Hänet nimettiin myös vuoden 2000 olympiajoukkueeseen, mutta akilesjännevamma esti hänen osallistumisensa. Rohländer voitti myös viisi muuta arvokisamitalia pitkästä viestistä: MM-kisoista kultaa vuonna 1997 sekä pronssia vuosina 1991 ja 1999 sekä EM-kisoista kultaa vuonna 1998 ja pronssia vuonna 1994.

Kansallisissa kilpailuissa Rohländer Itä-Saksan viestimestaruuden vuonna 1990. Saksojen yhdistymisen jälkeen hän voitti ulkoradoilla 400 metrin juoksussa Saksan mestaruuden vuonna 1998 sekä sisäradoilla 3 x 800 metrin viestijuoksussa kultaa vuonna 1997.

Rohländer edusti TSV Erfurtia ja hänen ennätyksensä 400 metrin juoksussa on vuonna 1998 juostu tulos 50.33.

Aktiiviuransa jälkeen Rohländer on toiminut sekä opettajana että psykoterapeuttina.

## Lähteet
Miekkailu kesäolympialaisissa 2016 – miesten säilä

**Miesten säilän henkilökohtainen kilpailu** Rio de Janeiron olympialaisissa 2016 käytiin 10. elokuuta Carioca Arena 3:ssa. Kilpailuun osallistui 32 miekkailijaa. Turnauksen voitti unkarilainen Áron Szilágyi, joka näin uusi olympiakullan. Toiseksi sijoittui yhdysvaltalainen Daryl Homer ja kolmanneksi eteläkorealainen Kim Jung-hwan.

## Tulokset

## Lähteet
Luettelo Kreikan vuorista

**Kreikan vuoret** kattavat noin 80 prosenttia maan pinta-alasta, ja näin Kreikka on Euroopan kolmanneksi vuoristoisin maa Norjan ja Albanian jälkeen.

Kreikan merkittävin vuorijono on Píndosvuoristo, joka kulkee Manner-Kreikan poikki pohjois–eteläsuunnassa ja jatkuu tavallaan vuorijonona myös Peloponnesoksella ja Kreetalla. Koillis-Kreikassa on joitakin yksittäisiä korkeita vuoria, kuten Kreikan korkein vuori Ólympos (2&nbsp;918 metriä). Myös suuri osa Kreikan saarista on vuoria, jotka kohoavat Egean nykyisin merenalaisesta maamassasta. Noin 40 vuorta ylittää 2&nbsp;000 metrin korkeuden.

Antiikin ajalla monet vuorista yhdistettiin jumaliin. Esimerkiksi Ólympos oli Zeuksen ja muiden olympolaisten jumalten koti, Parnassós yhdistettiin Apolloniin, ja Elikónas eli Helikon oli muusien kotiseutua.

## Korkeimmat vuoret

Tämä luettelo luettelee kaikki Kreikan vuoret, joiden korkeus on yli 1&nbsp;000 metriä. Monihuippuisista vuorista mainitaan yleensä vain korkein huippu, vaikka myös joku matalammista huipuista olisi yli 1&nbsp;000 metriä korkea.

## Muita tunnettuja vuoria ja kukkuloita

* Akrokorintti (*Akrokórinthos*), linnavuori Korintissa
* Akropolis (*Akrópoli*), linnavuori Ateenassa
* Areiopagi (*Áreios págos*), kukkula Ateenassa
* Filopáppou (Filopáppos), kukkula Ateenassa
* Gioúchtas (Juktas), vuori Kreetalla
* Kolonós, kukkula Ateenassa
* Lófos Skouzé, kukkula Ateenassa
* Lykavittós, kukkula Ateenassa
* Pantokrátoras, vuori Korfulla
* Pnýka (Pnyks), kukkula Ateenassa

## Lähteet

## Aiheesta muualla

* Routes.gr - Climbing routes on Hellenic mountains  
* Climb in Crete
Asteroúsia

**Asteroúsia** () on vuoristo Kreetan saarella Kreikassa. Sen korkein huippu on Kófinas (Κόφινας), jonka korkeus on 1&nbsp;231 metriä.

Asteroúsia-vuoristo sijaitsee Kreetan etelärannikon keskivaiheilla ja erottaa Messarán tasangon Libyanmerestä. Vuoret ovat suhteellisen matalia, mutta niiden rinteet ovat jyrkät. Vuoristossa on lukuisia rotkoja ja luolia, ja se on Natura 2000 -aluetta.

Antiikin aikana vuoriston laidalla etelärannikolla sijaitsivat muun muassa Lebenin (myös Lebena) ja Lasaian kaupungit sekä niin kutsutut Hyvät satamat (*Kaloi Limenes*). Nykyinen Archánes-Asteroúsian kunnan Asteroúsian kunnallisyksikkö, entinen itsenäinen kunta, on saanut nimensä vuoristosta.

## Lähteet

## Aiheesta muualla
Ágrafa

**Ágrafa** () on vuorijono eteläisessä Píndos-vuoristossa Keski-Kreikassa. Sen korkein huippu on Karáva (Καράβα) eli Schizokáravo (Σχιζοκάραβο), jonka korkeus on 2&nbsp;184 metriä.

Ágrafa-vuoret sijaitsevat Evrytanían ja Kardítsan alueyksiköiden alueella. Vuorijono käsittää seitsemän yli 2&nbsp;000 metriä korkeaa huippua. Korkeimman huipun Karávan lisäksi ne ovat Ntelidími (Ντελιδίμι, 2&nbsp;163 m), Voutsikáki eli Gkavélo (Βουτσικάκι/Γκαβέλο, 2&nbsp;154 m), Ftéri eli Pyramída (Φτέρη/Πυραμίδα, 2&nbsp;128 m), Liákoura (Λιάκουρα, 2&nbsp;043 m), Maráthia eli Svóni (Μαράθια/Σβώνη, 2&nbsp;042 m) ja Kalývia eli Niála (Καλύβια/Νιάλα, 2&nbsp;018 m).

Ágrafan kunta on saanut nimensä vuoristosta, mutta se käsittää vain pienen osan alueesta.

## Lähteet

## Aiheesta muualla
Askar Sarsenbayev

**Askar Sarsenbayev** (; s. 1972) on suomalainen entinen nyrkkeilijä ja nykyinen nyrkkeilyvalmentaja. Hän nyrkkeili aktiiviurallaan yli 400 ottelua ja voitti Tampereen Voimailuseuran riveissä Suomen mestaruuksia sekä kansainvälisiä turnausvoittoja. Hän toimi Suomen nyrkkeilymaajoukkueen vastuuvalmentajana vuosina 2013-2014 ja on sittemmin jatkanut maajoukkuevalmentajana.  

Sarsenbayev on alun perin kotoisin Kazakstanista ja asuu nyttemmin Tampereella, jossa hän toimii Tampereen Voimailuseuran päävalmentajana. Sarsenbayev edusti nyrkkeilyurallaan jonkin aikaa myös Seinäjoen Kehä-Jusseja sekä Pietarsaaren Voimailijoita. Suomen Nyrkkeilyliitto palkitsi hänet vuoden parhaan valmentajan tittelillä sen jälkeen, kun TVS oli voittanut lähes kaikki kansallisen tason arvokisat ja turnaukset yhden vuoden aikana 2012. Ennen Suomeen muuttoaan Sarsenbayev opiskeli insinööriksi Pietarin yliopistossa.

## Lähteet

## Aiheesta muualla
* Sarsenbayevin haastattelu Kazakstanin valtiollisen televisiokanavan ohjelmassa *Youtube*.
Spathí

**Spathí** () voi viitata seuraaviin paikkoihin Kreikassa:

* Spathí, Díkti-vuoren korkein huippu Kreetalla ja usein koko vuoresta käytetty nimi
* Spathí, saari Argo-Saronisten saarten saariryhmässä Argoliin niemimaan rannikon edustalla
* Skýllaio eli Spathí, niemi Argoliin niemimaan itäkärjessä
Erýmanthos

**Erýmanthos** (; transl. myös *Erímanthos*), antiikin **Erymanthos** (, ), on vuori ja vuorijono Peloponnesoksen niemimaalla Kreikassa. Sen korkeus on 2&nbsp;224 metriä ja prominenssi 1&nbsp;210 metriä.

Erýmanthos sijaitsee luoteisella Peloponnesoksella Akhaian alueyksikön alueella linnuntietä noin 32 kilometriä eteläkaakkoon Patraksen kaupungista. Vuoren korkeimman huipun nimi on Olonós (Ωλονός), mitä nimeä käytetään myös koko vuoresta. Muut korkeimmat huiput ovat Moungíla (Μουγγίλα, 2&nbsp;169 m), Profítis Ilías (Προφήτης Ηλίας, 2&nbsp;125 m), Pyrgákos (Πυργάκος, 2&nbsp;050 m), Neraïdovoúni (Νεραϊδοβούνι, 1&nbsp;923 m), Psilí Toúrla (Ψηλή Τούρλα, 1&nbsp;891 m), Lepída (Λεπίδα, 1&nbsp;541 μ), Melissovoúni (Μελισσοβούνι, 1&nbsp;464 μ) ja Ágios Athanásios (Άγιος Αθανάσιος, 1&nbsp;219 m).

Kreikkalaisessa mytologiassa vuorella eli Erymanthoksen metsäkarju, jonka pyydystäminen oli Herakleen neljäs urotyö.

Vuorelta saa alkunsa Erýmanthos-joki. Myös Erýmanthoksen kunta on saanut nimensä vuoresta.

## Lähteet

## Aiheesta muualla
Jan Forsström

**Jan Forsström** (s. 29. toukokuuta 1975 Kokkola) on suomalainen elokuvaohjaaja, käsikirjoittaja, kirjailija ja dramaturgi.

Forsström on valmistunut humanististen tieteiden kandidaatiksi 2005 Helsingin yliopistosta yleisen kirjallisuustieteen laitokselta ja taiteen maisteriksi 2006 Taideteollisen korkeakoulun elokuvataiteen osastolta, pääaineena käsikirjoittaminen.

Forsström on toiminut kymmenien kotimaisten elokuvien ja tv-sarjojen dramaturgina.

Forsström ohjasi ja käsikirjoitti vuonna 2013 valmistuneen elokuvan *[[Silmäterä (elokuva)|Silmäterä]]*. Aiemmin hän on osallistunut elokuvien *[[Hyvä poika]]* (2011), *[[Skavabölen pojat (elokuva)|Skavabölen pojat]]* (2009) ja *[[Muukalainen (elokuva)|Muukalainen]]* (2009) käsikirjoitukseen. Vuonna 2016 ilmestyi Forsströmin esikoisteos, novellikokoelma *Eurooppalaisia rakastajia*.

Forsström palkittiin yhdessä Antti Raivion ja Zaida Bergrothin kanssa käsikirjoituksen Jussi-palkinnolla elokuvasta *[[Skavabölen pojat (elokuva)|Skavabölen pojat]]* 2010.

## Teokset
* 
* 
* 

## Lähteet
Ólympos (Euboia)

**Ólympos** () on vuori Euboian saarella Kreikassa. Sen korkeus on 1&nbsp;172 metriä.

Ólympos sijaitsee Euboian keskiosissa linnuntietä noin 23 kilometrä itään Chalkídan kaupungista. Se muodostaa Dírfivuoren eteläisen jatkeen. Vuoren länsipuolella sijaitsee Lilántion eli Lelantoksen tasanko.

## Lähteet
Ólympos (Lesbos)

**Ólympos** () on vuori Lesboksen saarella Kreikassa. Sen korkeus on 968 metriä (tai 967 metriä) ja se on saaren korkein vuori yhdessä jotakuinkin yhtä korkean Lepétymnoksen kanssa.

Ólympos sijaitsee Lesboksen kaakkoisosassa Kallonínlahden ja Géranlahden välissä. Agiásoksen pieni kaupunki sijaitsee vuoren koillisrinteellä. Vuoren huipulla on profeetta Elialle (*Profítis Ilías*) omistettu kappeli. Vuori ja sen ympäristö on Natura-aluetta ja merkittävä lintujensuojelualue.

## Lähteet

## Aiheesta muualla
Senegal kesäolympialaisissa 2016

**Senegal** osallistui Rio de Janeiron olympialaisiin 2016 22 urheilijan joukkueella. Tämä oli Senegalin neljästoista esiintyminen kesäolympialaisissa. Lipunkantajana avajaisissa toimi vapaapainija Isabelle Sambou.

## Joukkue
### Yleisurheilu

*Amadou N'Diaye - Miesten 400 metrin aidat
*Amy Sene - Naisten moukarinheitto

## Lähteet
Pangaío

**Pangaío** (; transl. myös *Pangéo*; ) on vuori Makedoniassa Pohjois-Kreikassa. Sen korkeus on 1&nbsp;956 metriä.

Pangaío sijaitsee Kaválan ja Sérresin alueyksiköiden alueella Strymónas-joen suiston itäpuolella, linnuntietä noin 28 kilometriä länteen Kaválan kaupungista. Pangaíon kunta on saanut nimensä vuoresta.

Pangaío-vuorelta on kaivettu kultaa ja hopeaa mahdollisesti jo esihistoriallisella ajalla ja viimeistään antiikin aikana. 500-luvulla eaa. muun muassa Ateenan tyranni Peisistratos omisti kaivoksia alueella. 300-luvulla eaa. Makedonian kuningas Filippos II perusti läheisen Filippoin kaupungin kaivosten hallitsemiseksi.

## Lähteet

## Aiheesta muualla
Manfredi Ravetto

**Manfredi Ravetto** (s. 13. maaliskuuta 1975 Palermo, Sisilia) on italialainen Caterhamin Formula 1 -tallin entinen tallipäällikkö. Heinäkuussa 2014 Ravetto nousi Caterhamille apulaistallipäällikön tehtävään ja syyskuussa hän nousi tiimin tallipäälliköksi Christijan Albersin jättäessä tehtävän. Ravetto on toiminut aiemmin myös Minardilla markkinointipuolella ja HRT F1 -tiimin talousjohtajana. Ravetto on toiminut kilpa-ajaja Bertrand Baguetten managerina.

## Lähteet

## Aiheesta muualla
* Twitter
Ymittós

**Ymittós** (, transl. myös *Imittós*), antiikin **Hymettos** (, ), on vuori Attikassa Kreikassa. Se sijaitsee keskellä Ateenan metropolialueen itäosaa. Vuoren korkeus on 1&nbsp;026 metriä.

## Maantiede

Ymittós muodosta pitkän harjanteen, joka kulkee suurin piirtein pohjois-eteläsuunnassa ja jonka pituus on noin 20 kilometriä. Vuoren leveys itä-länsisuunnassa on noin 6–7 kilometriä. Vuoren korkeimman huipun nimi on Évzonas (Εύζωνας).

Ymittós toimii Keski-Ateenan ja Itä-Attikan alueyksiköiden rajana. Varsinainen Ateenan kaupunki sijaitsee vuoren länsipuolella. Länsipuolella vuoren juurella sijaitsevat myös muun muassa vuoresta nimensä saanut Ymittóksen kaupunki sekä Cholargós, Papágou, Zográfou, Výronas, Ilioúpoli, Argyroúpoli, Ellinikó ja Glyfáda. Vuoren pohjoispuolella sijaitsevat muun muassa Agía Paraskeví ja Gérakas, ja itäpuolella  Glyká Nerá, Paianía ja Koropí. Kauempana vuoren itäpuolella sijaitsevat metropolialueen itäiset kunnat sekä muun muassa Ateenan kansainvälinen lentoasema.

## Historia

Hymettos-vuoren nimi on alkuperältään esikreikkalainen ja sen on usein ajateltu olevan peräisin kreikkalaisten tuloa edeltäneiltä pelasgeilta. Toisaalta se on yhdistetty etymologisesti myös vuorella kasvavaan timjamiin. Antiikin aikana Hymettos tunnettiin erityisesti hunajastaan, joka sai makunsa timjamista ja muista alueen yrteistä. Sitä ylistivät muun muassa Vergilius ja Plinius vanhempi. Vuoresta louhittiin myös arvostettua marmoria, vaikkakin se hävisi tässä suosiossa läheiselle Pentelikon (nyk. Pentéli) -vuorelle. Alueen arkeologisiin löytöihin lukeutuvat muun muassa lukuisat antiikin aikaiset rajamerkit, jotka on kaiverrettu vuoren kallioon.

Bysanttilaisen ajan muistomerkeistä merkittävin on Kaisarianín luostari Ymittóksen pohjoisrinteellä. Vuorella on myös lukuisia muita luostareita. Nykyisin vuori on Ateenan metropolialueen merkittävimpiä viheralueita ja se on suosittua ulkoilualuetta, vaikkakin sen metsät kärsivät paljon vahinkoja erityisesti vuoden 2007 maastopaloissa.

## Lähteet

## Aiheesta muualla
Pihla Maalismaa

**Pihla Maalismaa** (s. 25. marraskuuta 1991 Helsinki) on suomalainen näyttelijä. Hän valmistui Teatterikorkeakoulusta vuonna 2016. Vuosina 2016–2017 Maalismaa työskenteli Kansallisteatterissa ja vuosina 2019–2020 Turun kaupunginteatterissa. Vuodesta 2020 alkaen hän on työskennellyt freelancerina. Hän on näytellyt elokuvissa *[[Roskisprinssi (elokuva)|Roskisprinssi]],* *[[Ollaan vapaita]]* ja *[[Luokkakokous 3 – Sinkkuristeily]]* sekä Q-teatterin nuorten ryhmässä. Lapsena Maalismaa on juontanut Yleisradion *Uutisjuttu*-ohjelmaa.

Maalismaan isä on näyttelijä Markku Maalismaa. Pihla Maalismaa sai esikoislapsensa syksyllä 2023.

## Filmografia

## Lähteet

## Aiheesta muualla
*
Smólikas

**Smólikas** (, arom. *Smolcu*) on vuori Píndos-vuoristossa Epeiroksessa Kreikassa. Sen korkeus on 2&nbsp;637 metriä ja prominenssi 1&nbsp;736 metriä. Smólikas on Kreikan kaikista vuorista toiseksi korkein Ólymposvuoren jälkeen.

Smólikas sijaitsee Ioánninan alueyksikön alueella linnuntietä noin 48 kilometriä pohjoiseen Ioánninan kaupungista. Se kuuluu Manner-Kreikan pohjois-eteläsuunnassa halkaisevaan laajaan Píndos-vuoristoon. Smólikaksen korkein huippu tunnetaan samalla nimellä kuin itse vuori. Vuoren toiseksi korkein huippu on Mósia (Μόσια, 2&nbsp;600 m). Muut yli 2&nbsp;000 metriä korkeat huiput ovat Koútsouro (Κούτσουρο, 2&nbsp;318 m), Kapetán Tsekoúra (Καπετάν Τσεκούρα, 2&nbsp;253 m), Bogntáni eli Voúzi (Μπογντάνι eli Βούζι, 2&nbsp;239 m), Alogótopos (Αλογότοπος, 2&nbsp;230 m), Paliostroúngi (Παλιοστρούγγι, 2&nbsp;221 m), Misoráchi (Μισοράχη, 2&nbsp;217 m), Ntaliápoli (Νταλιάπολη, 2&nbsp;077 m), Pétra Gkagkarántza (Πέτρα Γκαγκαράντζα, 2&nbsp;045μ) ja Smíliani (Σμίλιανη, 2&nbsp;014 m).

Vuoren huiput ovat osa Pohjoisen Píndoksen kansallispuistoa. Vuorella noin 2&nbsp;200 metrin korkeudessa sijaitsee Drakólimni (Δρακόλιμνη, ”Lohikäärmejärvi”) -niminen syvä vuoristojärvi, jonka pinta-ala vaihtelee noin 3&nbsp;000–4&nbsp;000 neliömetrin välillä.

## Lähteet

## Aiheesta muualla
Vóras

**Vóras** () eli **Kaïmaktsalán** (Καϊμακτσαλάν, myös *Kaimakchalan* tai *Kaïmáki*, Καϊμάκι) eli **Nidže** () on vuori ja vuorijono Kreikan Keski-Makedonian sekä Pohjois-Makedonian rajalla. Sen korkeimman huipun korkeus on 2&nbsp;528 metriä ja prominenssi 1&nbsp;758 metriä. Vóras on Kreikan kaikista vuorista kolmanneksi korkein ja Pohjois-Makedonian vuorista viidenneksi korkein.

Vóras erottaa Péllan alueyksikön Kreikan puolella Pohjois-Makedonian Mariovon alueesta. Vuoren huipulla Pohjois-Makedonian puolella on Pyhälle Elialle omistettu alun perin serbialainen kirkko. Kreikan puolella on muun muassa hiihtokeskus.

## Lähteet

## Aiheesta muualla
Antti Huttunen

**Antti Huttunen** (s. 1980 Suonenjoki) on vihtiläinen tv-tuottaja, tietokirjailija ja media-alan yrittäjä. Huttunen on perustanut Retkipaikka.fi -retkeilysivuston ja julkaissut sarjan siihen pohjautuvia kirjoja. Hän toimii myös Finland, Naturally -palvelun vastaavana tuottajana. Huttunen on käsikirjoittanut ja tuottanut kaksi tuotantokautta Metsien kätkemä luontomatkailusarjaa, jotka on esitetty Yle TV1-kanavalla 2016 ja 2019.

Aiemmin hän on toiminut mm. Yleisradion digitaalisen markkinoinnin johdossa, mainos- ja digitoimistoissa ja ollut perustamassa Inferno Magazine musiikkilehteä vuonna 2001. Tältä ajalta hänellä on myös kansainvälisiä palkintoja käsikirjoittamistaan ja tuottamistaan mainoselokuvista. 

## Teokset

* 
* 
**Retkipaikka* - uudet seikkailut. Gummerus, 2019.

## Tuotannot

* Metsien kätkemä, Yle TV1, 2016, 2019

## Palkinnot

### 2017

"Kultainen Venla finalisti." Metsien kätkemä, Paras ajankohtais- ja asiaohjelma

### 2013

"Gold." Work: "Yle - Sinun tarinasi"  (screenwriter) Eurovision Connect Awards Best News or Current Affairs Promotion

"Gold." Work: "Rebirth of Television, Yle Areena" (screenwriter) Eurovision Connect Awards Best Entertainment Promotion 

### 2012

"Grand Prix." Work: "Yle - Sinun tarinasi"  (executive producer, screenwriter) Eurovision Connect Awards, Outstanding Promotion of the Year 2012

"Gold." Yle -Work: "Yesterday Lives" (executive producer, screenwriter) Eurovision Connect Awards, Best News or Current Affairs Promotion

"Silver." Work: "Yesterday Lives" (executive producer, screenwriter) PromaxBDA Europe Awards, Barcelona. Category Best Copy/Screenwriting

"Silver." Work: "Yesterday Lives" (executive producer, screenwriter)  PromaxBDA Europe Awards, Barcelona. Category Best General Branding/ Image Promotion

"Silver." Work: "Yesterday Lives" (executive producer, screenwriter)  PromaxBDA Europe Awards, Barcelona. Category Best Promo For Channel or Interactive Service

### 2011

"Silver." Work: "The Pacific" (executive producer)  PromaxBDA Europe Awards, Best usage of original music

## Aiheesta muualla
*
Mwezi III

**Mwezi III Ndagushimiye** (k. 1739?) oli Burundin kuningas eli *mwami* arviolta vuosina 1709–1739. Hän oli luultavasti valtion perustajan, Ntare In poika. Suullinen kansanperinne sekoittaa hänet usein 1800-luvulla hallinneen Mwezi IV:n kanssa. Hänen seuraajansa oli Mutaga III.
Tomorrowland (täsmennyssivu)

**Tomorrowland** voi tarkoittaa ainakin seuraavia:

* Tomorrowland, belgialainen elektronisen musiikin festivaali
* Tomorrowland, tulevaisuusteemainen alue useissa Disney-yhtiön huvipuistoissa
* *[[Tomorrowland (albumi)|Tomorrowland]]*, Black Majesty -yhtyeen albumi vuodelta 2007
* *[[Tomorrowland (elokuva)|Tomorrowland]]*, Brad Birdin ohjaama elokuva vuodelta 2015.
Marcus Walz

**Marcus Cooper Walz** (s. 3. lokakuuta 1994 Oxford, Iso-Britannia) on espanjalainen ratamelonnan olympiavoittaja. 184 senttimetriä pitkä ja 82 kilogrammaa painava Walz edustaa Reial Club Nàutic Portopetroa.

Walz saavutti olympiakultaa kajakkiyksiköiden 1 000 metriltä vuoden 2016 kesäolympialaisista Rio de Janeirosta. Vuodelle 2021 siirretyissä Tokion olympialaisissa hän sai hopeaa kajakkinelikon 500 metrillä. Pariisin olympialaisissa 2024 hän saavutti samassa lajissa pronssia. MM-kilpailuista hänellä on kultaa vuosilta 2017, 2021 ja 2022, hopeaa vuosilta 2015, 2017 2018 ja 2019 sekä pronssia vuodelta 2014. Euroopan-mestaruuden hän on voittanut 2017 ja 2018 sekä kultaa Euroopan kisoista 2023.

Walz syntyi Oxfordissa, Isossa-Britanniassa englantilaiselle isälle ja saksalaiselle äidille. Hän muutti kolmen kuukauden ikäisenä Mallorcalle ja sai näin myöhemmin Espanjan edustusoikeuden.

## Lähteet
Street workout

**Street workout** on ulkona harjoitettavaa kehonpainoharjoittelua, jossa voimaa käytetään kehon omaa painoa vastaan. Street workoutin perusajatus on maailman olevan yksi iso kuntosali. Kehonpainoharjoittelun maailmanmestaruuskisoja on järjestetty vuodesta 2011 asti. Kyseisissä kisoissa suomalainen Oona Kivelä voitti vuoden 2014 naisten sarjan maailmanmestaruuden. Kivelä oli historian ensimmäinen nainen, joka voitti SW:n MM-kultaa, sillä kyseinen sarja järjestettiin ensimmäistä kertaa.

## Lähteet

## Aiheesta muualla

* World Street Workout & Calisthenics Federation (WSWCF)
*suomenstreetworkout.fi
Artur da Costa e Silva

**Artur da Costa e Silva** (portugali:&#x20;[aʁˈtuʁ dɐ ˈkɔstɐ en ˈsiɫvɐ]; 3. lokakuuta 1899 – 17. joulukuuta 1969) oli Brasilian armeijan kenraali ja toinen sotilashenkilö, josta tuli Brasilian presidentti vuoden 1964 vallankaappauksen jälkeen.

Costa e Silvan virkakauden aikana perustuslakia muutettiin niin, että presidentti sai valtuudet hajottaa parlamentin, syrjäyttää poliittisia päättäjiä ja järjestelmällisesti syrjiä vasemmistolaisia puolueita ja yksilöitä. Costa e Silvan hallitus aloitti vainot oppositiota, vasemmistolaisia aktivisteja ja epäiltyjä kommunisteja kohtaan. Vainotoimet laajenivat hänen seuraajansa Emílio Garrastazu Médicin aikana.

Vuoden 1967 perustuslain mukaan Brasilian presidentti valittiin välillisesti ehdottomalla enemmistöllä molemmissa kongressin huoneissa. Koska kongressia hallitsi armeijan tukema ARENA-puolue, presidentinvaalikampanja käytännössä päättyi, kun Costa e Silva oli virallisesti nimitetty ARENAN ehdokkaaksi. Hänet valittiin muodollisesti 3. lokakuuta 1966, ja hän vannoi virkavalansa 15. maaliskuuta 1967.

Toisin kuin pidättyväinen edeltäjänsä, Costa e Silva oli ulospäinsuuntautunut ja töykeä. Hänen virkakautensa piti jatkua vuoteen 1971, mutta hän vetäytyi toimestaan saatuaan sydänkohtauksen syyskuussa 1969.

## Lähteet
Salzburgring

**Salzburgring** on vuonna 1968 avattu 4,23 kilometriä pitkä moottorirata, joka sijaitsee Salzburgissa, Itävallassa. Radalla ajetaan MotoGP -kilpailuja.

## Aiheesta muualla
* Kotisivut
Lady Helmsman

Lady Helmsman on ruotsalaisen Håkan Södergrenin vuonna 1976 suunnittelema seuraavana vuonna julkaistun Senorita Helmsmanin isompi versio. Venettä valmistettiin Ruotsissa noin 185 kappaletta, joista 60 myytiin suoraan ulkomaille.

Veneessä on nukkumapaikat kuudelle henkilölle: kaksi pistopunkissa kajuutan sisäänkäynnin molemmilla puolilla, kaksi kajuutan keskellä sohvilla ja kaksi keulassa. Kajuutan sisäänkäynnin oikealla puolella on navigointipöytä ja vasemmalla puolella keittokomero hellalla ja lavuaareilla. WC löytyy kajuutan ja keulahytin välistä. WC:n ovet sulkevat keulahyttiin johtavan käytävän molemmista päistä. Kajuutan keskellä on avattava puupöytä.

Runko on valmistettu lasikuidusta. Veneessä on vakiovarusteena sisämoottori. Lady Helmsmanille ei ole Suomessa lajiliittoa tai luokkakilpailuja, joten kilpailumiehistön kokoa ei ole määrätty. Sen sijaan veneellä kilpaillaan yleensä LYS-tasoituksilla kilpailuissa, joihin osallistuu erityyppisiä yksirunkoisia purjeveneitä. Retkeilykäytössä makuupaikkoja on kuudelle henkilölle.

## Purjeet ja takila

Lady Helmsmanissa on normaalisti osatakila. Mastossa on yksi pari saalinkeja ja barduunat. Fokalle on itsejalustava kisko. Isopurjeelle on levanki, joka on kajuutan ja istumatilan välissä. Vakiovarusteena myötätuulipurjeena on spinaakkeri.

## Lähteet
Tomáš Andres

**Tomáš Andres** (s. 12. huhtikuuta 1996) on tšekkiläinen jääkiekkoilija, joka pelaa Saksan toiseksi korkeimmalla sarjatasolla DEL2-liigajoukkue Dresdner Eislöwenissa. Hän on pelipaikaltaan keskushyökkääjä ja laukoo oikealta.

## Ura
### Seuraura
Andres on HC Slovan Ústečtí Lvin kasvatti. Hän siirtyi 15-vuotiaana HC Slavia Prahan junioreihin kaudeksi 2011–2012. Kaudella 2012–2013 Andres voitti seuran B-nuorten sisäisen tehotilaston lukemalla +26. Kaudella 2013–2014 hän oli Slavian A-nuorten paras pistemies ja syöttäjä tehoilla 12+22=34. Andres oli joukkueen paras pistemies myös pudotuspeleissä tehoilla 2+2=4. Kaudella 2014–2015 hän debytoi Slavian Extraliga-joukkueessa, jossa Andres pelasi 24 runkosarjaottelua tehden yhden syöttöpisteen, kuusi playout-ottelua tehopistein 1+2=3 sekä kymmenen karsintasarjan ottelua tehden yhden maalin. Joukkue putosi kauden päätteeksi 1. česká hokejová ligaan.

Kaudella 2015–2016 Andres jatkoi Slavia Prahassa pelejään 1. ligassa, kunnes seura lainasi hänet marraskuussa 2015 suuremman peliajan perässä loppukaudeksi samassa sarjassa pelaavan kasvattajaseuransa HC Slovan Ústí nad Labemin (ent. HC Slovan Ústečtí Lvi) joukkueeseen. Loppukaudella Andres kuitenkin palasi Slaviaan ja vahvisti seuran A-nuoria, joiden sisäisen tehotilaston hän voitti pudotuspeleissä lukemalla +4. Kesäkuussa 2016 Andres teki seuran kanssa vuoden mittaisen jatkosopimuksen.

Andres ei jatkanut Slaviassa enää jatkosopimuskaudellaan, vaan hän siirtyi kesäkuun 2016 lopulla try-outille Mestis-joukkue KeuPa HT:hen. Elokuussa Andres sai joukkueeseen kauden 2015–2016 kattavan sopimuksen.

### Maajoukkueura
Andres on pelannut 23 nuorten ja 12 poikien maaottelua. Hän on kuulunut Tšekin alle 19-vuotiaiden maajoukkueen kapteenistoon.

## Tilastot

## Lähteet
*
*

### Viitteet
Anja Rücker

**Anja Rücker** (s. 20. joulukuuta 1972 Lubenstein) on aktiiviuransa päättänyt saksalainen pikajuoksija ja olympiamitalisti.

Olympialaisissa Rücker edusti kahdesti. Vuonna 1992 hän selviytyi henkilökohtaisissa 400 metrin juoksuissa neljännesvälieriin ja oli mukana kuudenneksi sijoittuneessa Saksan pitkän viestin joukkueessa. Neljä vuotta myöhemmin Atlantan olympialaisissa hän oli voittamassa pronssia Saksan 4 x 400 metrin viestijoukkueessa. Olympiapronssin lisäksi Rücker on saavuttanut neljä muuta arvokisamitalia: MM-kisoista vuonna 1997 kultaa pitkästä viestistä sekä vuonna 1999 hopeaa 400 metrin juoksussa ja pronssia pitkästä viestistä sekä vuoden 1994 EM-kisoista pronssia pitkästä viestistä.

Hänen seuransa oli TuS Jena ja ennätyksensä 400 metrin juoksussa vuonna 1999 saavutettu aika 49.74.

## Lähteet
Bristol Old Vic Theatre School

**Bristol Old Vic Theatre School** (usein pelkkä **Bristol Old Vic**) on Bristolissa toimiva teatterikoulu. Koulu on perustettu vuonna 1946 ja se on yksi Britannian tunnetuimmista draamakouluista. 

Koulua johtavat yhdessä rehtori ja taiteellinen johtaja. Koulu on osa Conservatoire for Dance and Dramaa, johon kuuluvat myös muun muassa Royal Academy of Dramatic Art ja London Academy of Music and Dramatic Art sekä useita tanssikouluja. Kouluun hyväksytään yli 1&thinsp;700 hakijan joukosta vuosittain vain 24–28 uutta opiskelijaa, ja yhteensä koulussa opiskelee noin 160 opiskelijaa.

Moni sittemmin kuuluisuuteen noussut näyttelijä on opiskellut Bristol Old Vicissä. Heihin lukeutuvat esimerkiksi Daniel Day-Lewis, Jeremy Irons ja Peter O’Toole.

## Koulun entisiä oppilaita

* Brian Blessed – (*[[Flash Gordon – iskevä salama]]*, *[[Star Wars: Episodi I – Pimeä uhka]]*)
* Samantha Bond – (*[[James Bond#Elokuvat|James Bond -elokuvat]]*, *[[Downton Abbey]]*)
* Christopher Cazenove – (*[[Dynastia (vuoden 1981 televisiosarja)|Dynastia]]*, *[[Ritarin tarina]]*)
* Olivia Colman – (*[[Rautarouva (elokuva)|Rautarouva]]*, *[[Broadchurch]]*)
* Charlie Cox – (*[[Daredevil (televisiosarja)|Daredevil]]*, *[[Tähtisumua (vuoden 2007 elokuva)|Tähtisumua]]*)
* Daniel Day-Lewis – (*[[There Will Be Blood]]*, *[[Lincoln (vuoden 2012 elokuva)|Lincoln]]*)
* Stephen Dillane – (*[[Game of Thrones]]*, *[[Kuningas Arthur (elokuva)|Kuningas Arthur]]*)
* Oded Fehr – (*[[Muumio (vuoden 1999 elokuva)|Muumio]]*, *[[Resident Evil (elokuvasarja)|Resident Evil]]*)
* Naomie Harris – (*[[007 Skyfall]]*, *[[Pirates of the Caribbean (elokuvasarja)|Pirates of the Caribbean]]*)
* Jeremy Irons – (*[[Onnen kulissit]]*, *[[Leijonakuningas]]*)
* Theo James – (*[[Divergent – Outolintu]]*, *[[Kultapoika (televisiosarja)|Kultapoika]]*)
* Sean Pertwee – (*[[Viimeinen horisontti]]*, *[[Gotham (televisiosarja)|Gotham]]*)
* Pete Postlethwaite – (*[[Isän nimeen]]*, *[[Inception]]*)
* Faye Marsay – (*[[Game of Thrones]]*, *[[Valkoinen kuningatar]]*)
* Miranda Richardson – (*[[Päätön ratsumies (elokuva)|Päätön ratsumies]]*, *[[Harry Potter ja liekehtivä pikari (elokuva)|Harry Potter ja liekehtivä pikari]]*)
* Greta Scacchi – (*[[Kunnes toisin todistetaan]]*)
* Ray Stevenson – (*[[Thor (elokuva)|Thor]]*, *[[Rooma (televisiosarja)|Rooma]]*)
* Patrick Stewart – (*[[Star Trek – uusi sukupolvi]]*, *[[X-Men (elokuvasarja)|X-Men]]*)
* Mark Strong – (*[[Sherlock Holmes (elokuva)|Sherlock Holmes]]*, *[[Green Lantern (elokuva)|Green Lantern]]*)
* Gene Wilder – (*[[Jali ja suklaatehdas (vuoden 1971 elokuva)|Jali ja suklaatehdas]]*, *[[Bonnie ja Clyde (elokuva)|Bonnie ja Clyde]]*)

## Lähteet

## Aiheesta muualla
* Koulun kotisivut
*
Kianoush Rostami

**Kianoush Rostami** (s. 23. heinäkuuta 1991, Kermānšāh, Iran), on Irania edustava painonnoston olympiavoittaja ja maailmanmestari. Rostami on etniseltä taustaltaan kurdi.  177 senttimetriä pitkä ja 84 kilogrammaa painava Rostami kilpailee alle 85-kiloisten sarjassa. Kymmenvuotiaana painonnoston aloittanut Rostami edustaa Zob Ahan Esfahania ja hänen valmentajanaan toimii Ali Jabbari.

Rostami saavutti olympiakultaa alle 85-kiloisista vuoden 2016 kesäolympialaisista Rio de Janeirosta uudella yhteistuloksen maailmanennätyksellä 396 kg. Vuoden 2012 kesäolympialaisista Lontoosta hän voitti pronssia samasta sarjasta, mutta nousi vuonna 2016 hopealle hopeamitalisti Apti Auhadovin kärähdettyä dopingista. MM-kilpailuista Rostamilla on kaksi kultaa ja yksi hopea.

Vuoden 2014 Aasian kisoista Incheonista Rostami saavutti hopeaa. Aasian-mestaruuskilpailuista hänellä on kaksi hopeaa. Vuonna 2010 Rostami voitti nuorten MM-kultaa.

## Lähteet

## Aiheesta muualla
Namibia kesäolympialaisissa 2016

**[[Namibia]]** osallistui kesäolympialaisiin 2016. Sitä edusti kymmenen urheilijaa neljässä lajissa. Joukkueen lipunkantajana avajaisissa toimi nyrkkeilijä Jonas Junius.

## Joukkue
### Ammunta

* Gaby Ahrens – naisten trap

### Nyrkkeily

* Mathias Hamunyela – miesten kevyt kärpässarja
* Jonas Junias – miesten kevyt kärpässarja

### Pyöräily

;Maantiepyöräily

* Dan Craven – miesten maantieajo ja aika-ajo
* Vera Adrian – naisten maantieajo

;Maastopyöräily

* Michelle Vorster – naisten maastoajo

### Yleisurheilu

;Juoksulajit

* Mynhardt Kawanivi – miesten maraton
* Alina Armas – naisten maraton
* Helalia Johannes – naisten maraton
* Beata Naigambo – naisten maraton

## Lähteet
René Blondlot

**Prosper-René Blondlot** (3. heinäkuuta 1849 Nancy, Ranska – 24. marraskuuta 1930 Nancy, Ranska) oli ranskalainen fyysikko. Hän tuli tunnetuksi magneettikenttien polarisaatiota koskevista tutkimuksistaan, mutta nykyisin hänet muistetaan lähinnä siitä, että hän väitti löytäneensä uuden säteilylajin, N-säteet, jotka kuitenkin pian osoittautuivat virheelliseksi löydöksi.

## Elämäkerta
René Blondlot väitteli tohtoriksi kokeellisen fysiikan tutkimuksillaan, jotka hän suoritti Faculté des sciences de Paris'n fysiikan tutkimuslaboratorioissa.

Hän oli huomattava kokeellinen fyysikko, ja hän tuli kuuluisaksi 1890-luvulla ja 1900-luvun alussa kokeidensa ansioista, jotka vahvistivat Heinrich Hertzin vuonna 1893 saamat tulokset magneettikentän polarisaatiosta. Hän myös osoitti kokeellisesti, että radioaaltojen nopeus on suurella tarkkuudella sama kuin valonnopeus.

Hänet muistetaan kuitenkin ennen kaikkea siitä, että hän pani alkuun yhden 1900-luvun kokeellisen fysiikan suurimmista erehdyksistä ilmoitettuaan vuonna 1903 löytäneensä N-säteet. Nämä oletetut säteet saivat nimensä Nancyn yliopiston mukaan, jossa hän opetti. Niiden väitettiin vahvistavan heikon valon valovoimaa. Vuonna 1904 fyysikko Robert Williams Wood paljasti kuitenkin *[[Nature]]*-lehdessä, että ilmiö oli täysin subjektiivinen eikä sillä ollut mitään fysikaalista perustaa: Blondlot väitti havaitsevansa ilmiön silloinkin, kun Wood oli hänen huomaamattaan poistanut laitteistosta prisman, jota Blondlot oli pitänyt sen havaitsemiselle välttämättömänä.

## Nimikkokohteita

Parc Blondlot -niminen puisto Nancyssä on nimetty Blondlot'n mukaan.

## Lähteet
Tom Burton

**Tom Burton** (s. 27. kesäkuuta 1990 Sydney) on australialainen kilpapurjehduksen olympiavoittaja. 180 senttimetriä pitkä ja 81 kilogrammaa painava Burton kilpailee laser-luokassa. Hän edustaa Middle Harbour Yacht Clubia ja hänen valmentajanaan toimii Michael Blackburn.

Burton saavutti olympiakultaa laser-luokasta vuoden 2016 kesäolympialaisista Rio de Janeirosta. MM-kilpailuista hänellä on yksi hopea vuodelta 2014 Santanderista.

Burton aloitti purjehduksen 12-vuotiaana. 

## Lähteet
F. Roques

**F. Roques** oli ranskalainen kriketinpelaaja ja olympiamitalisti. 

Roques kuului *French Athletic Club Unioniin*, joka edusti Ranskaa vuoden 1900 kesäolympialaisissa Pariisissa. Roques oli mukana saavuttamassa tuosta turnauksesta hopeaa joukkueen hävitessä Ison-Britannian *Devon and Somerset Wanderersille*. Roques ei tehnyt finaalissa juoksuja.

## Lähteet
Nauru kesäolympialaisissa 2016

**[[Nauru]]** osallistui kesäolympialaisiin 2016. Sitä edusti kaksi urheilijaa kahdessa lajissa. Joukkueen lipunkantajana avajaisissa toimi painonnostaja Elson Brechtefeld.

## Joukkue
### Judo

* Ovini Uera – miesten alle 90&nbsp;kg

### Painonnosto

* Elson Brechtefeld – miesten alle 56&nbsp;kg

## Lähteet
Vähä-Pahlanen

**Vähä-Pahlanen**  on Pirkanmaalla Ylöjärvellä Luoteen kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähä-Pahlanen on osa Liesijärven valuma-aluetta.

## Maantietoa
Lammen pituus on 450 metriä, leveys 300 metriä ja sen pinta-ala on 7,6 hehtaaria. Se sijaitsee pari kilometriä koilliseen Liesijärvestä Luoteen kylässä. Järven ympäristö on soistunutta metsämaata, joka on harvaan ojitettu. Yksi järven kahdeksasta ojasta yhdistää sen Iso-Pahlaseen ja järvien vedenpintojen korkeudet ovat samat. Etelärantaan laskee Vähä Suojärven laskuoja, joka tuo myös Iso Suojärven vesiä. Veden laskennallinen viipymä järvessä on 31 vuorokautta. Rantaviivan pituus on 1,2 kilometriä. Pohjoisrannalla sijaitsee kaksi kiinteistöä, jotka kuuluvat Luoteen kylään. Niille johtaa tiet seututieltä 332.

## Vedenlaatu
Veden laatua on tutkittu vuosina 1979 ja 1992. Järven valuma-alueella on runsaasti soita, mikä näkyy vedessä olevan humuksen suurena määränä ja veden happamuutena. Veden väri on melko tumma ja veden näkösyvyys pinnalta katsoen on alle metrin. Humus kuluttaa myös happea, mikä näkyy tässä järvessä erityisesti lopputalvesta. Vuonna 1972 happi oli kulunut kokonaan loppuun, mutta vuonna 1992 sitä oli vielä jäljellä kohtalaisesti. Koska järvi on matala, ei siihen synny veden lämpötilakerrostumista kesällä ja sen seurauksena alusveden happikatoa. Veden haapipitoisuus pysyy kesällä hyvänä myös sen vuoksi, että vesi vaihtuu siinä nopeasti. Veteen liuenneita ravinteita on kohtuullinen määrä ja järvi on siksi lievästi rehevoitynyt. Järven virkistyskäytön arvio antaa sille arvosanan välttävä.

## Lähteet
Iso-Pahlanen

**Iso-Pahlanen**  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso-Pahlanen on osa Liesijärven valuma-aluetta.

## Maantietoa
Järven pituus on 900 metriä, leveys 350 metriä ja sen pinta-ala on 18 hehtaaria. Se sijaitsee 1,3 kilometriä Liesijärvestä itään Luoteen kylässä. Järven ympäristö on metsämaastoa. Pohjoispään rannat ovat ojitettua soistunutta metsämaata ja siellä on järveen kaivettu neljä suo-ojaa. Yksi ojista yhdistää sen 50 metrin päässä sijaitsevaan Vähä-Pahlaseen. Järven eteläpäässä itärannalla sijaitsee sen ainoa luoto. Rantaviivan pituus on 2,2 kilometriä. Veden laskennallinen vaihtuvuus on 177 vuorokautta. Järvi on autio eikä sinne johda teitä. Lähin tie on metsäautotie, jonne pääsee Vehmaanperältä Liesjärvelle johtavalta tieltä.

## Vedenlaatu
Iso-Pahlanen on neljän suojärven ketjun alimmainen järvi. Veden laatua on tutkittu vuosina 1979 ja 1992. Soista johtuu veden tumma väri, veden humuspitoisuuksien suuruus ja veden happamuus. Talvella happamuustaso eli pH laske arvon 5,0 alapuolelle. Tämä vaikuttaa kalojen elinolosuhteisiin ja on ravuille yleensä liian alhainen. Humuksen suuri määrä vaikuttaa veden näkösyvyyteen, joka on alle metrin. Järvi on luonteeltaan karu, mutta veden fosforipitoisuus on silti suojärveksi hieman koholla. Järven virkistyskäyttöluokka on tyydyttävä.

## Lähteet
Vähä Suojärvi (Ylöjärvi)

**Vähä Suojärvi**  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähä Suojärvi on osa Liesijärven valuma-aluetta.

## Maantietoa
Järven pituus on 350 metriä, leveys 200 metriä ja sen pinta-ala on 4,4 hehtaaria. Se sijaitsee soistuneella metsämaalla, jota on ojitettu muutamalla ojalla. Järveen on kaivettu kolme ojaa, joista yksi tuo vettä Iso Suojärveltä ja pohjoisin on Vähä-Pahlaseen laskeva laskuoja. Sen rantaviivan pituus on 900 metriä ja järvi on autio. Siihen ei tule teitä ja lähin tie on 500 metrin päässä ohittava seututie 332.

## Lähteet
Nepal kesäolympialaisissa 2016

**[[Nepal]]** osallistui kesäolympialaisiin 2016. Sitä edusti seitsemän urheilijaa viidessä lajissa. Joukkueen lipunkantajana avajaisissa toimi judoka Phupu Lhamu Khatri.

## Joukkue
### Jousiammunta

* Jit Bahadur Moktan – miesten yksilökilpailu

### Judo

* Phupu Lhamu Kathri – naisten alle 63&nbsp;kg

### Taekwondo

* Nisha Rawal – naisten yli 67&nbsp;kg

### Uinti

* Shirish Gurung – miesten 100&nbsp;m vapaauinti
* Gaurika Singh – naisten 100&nbsp;m selkäuinti

### Yleisurheilu

;Juoksulajit

* Hari Rimal – miesten 5&nbsp;000&nbsp;m
* Saraswati Bhattarai – naisten 1&nbsp;500&nbsp;m

## Lähteet
Iso Suojärvi (Ylöjärvi)

**Iso Suojärvi**  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso Suojärvi on osa Liesijärven valuma-aluetta.

## Maantietoa
Järven pituus on 500 metriä, leveys 450 metriä ja pinta-ala 15 hehtaaria. Se sijaitsee soistuneessa metsämaastossa ja siihen on kaivettu kuusi ojaa. Pohjoispäässä olevasta lahdesta lähtee laskuoja, joka laskee Vähä Suojärveen. Pohjoisrannalla sijaitsee järven ainoa luoto. Veden laskennallinen viipymä järvessä on 318 vuorokautta. Rantaviivan pituus on 1,8 kilometriä. Kaakkoisrannalla sijaitsee maatila, mutta muuten järvi on autio. Järvelle pääsee seututieltä 332 erkanevalta maatilalle johtavalta tieltä.

## Vedenlaatu
Järvi on suovaltaisen valuma-alueensa latvajärviä. Sen vedenlaatua on tutkittu vuosina 1979 ja 1992. Veden väri on soiden vuoksi tumma, mutta kuitenkin vaaleampi kuin suojärvissä keskimäärin. Vesi on silti hapanta. Kesällä happamuudentaso eli pH ylittää arvon 5,0, mutta talvella se alittaa tuon arvon. Happamuus haittaa jo kaloja, joten vain kestävimmät lajit kuten ahven ja hauki menestyvät siinä. Talvella järvessä oli hyvin vähän ravinteita ja sitä voidaan silloin luonnehtia karuksi järveksi. Kesällä ravinteita kertyy veteen niin paljon, että oikeampi luonnehdinta olisi silloin lievästi rehevöitynyt järvi. Kesän hyvä happitilanne voi kääntyä talvella välttäväksi. Näin ei kuitenkaan aina ole käynyt. Happea riittää kaloille koko talven ajan riittävästi. Ongelmat liittyvät kesällä ja talvella lämpötilakerrostuneisuuteen, jolloin pohjan lähellä veden happipitoisuus alenee vähäiseksi. Järven virkistyskäyttöarvo luokiteltiin vuonna 1992 arvosanalla välttävä. Viime aikoina arviota ei ole uudistettu.

## Lähteet
Nicaragua kesäolympialaisissa 2016

**[[Nicaragua]]** osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi ampuja Rafael Lacayo.

## Joukkue
### Ammunta

* Rafael Lacayo – miesten 10&nbsp;m ilmapistooli

### Painonnosto

* Scarleth Mercado – naisten alle 53&nbsp;kg

### Uinti

* Miguel Mena – miesten 100&nbsp;m vapaauinti
* Dalia Torrez Zamora – naisten 100&nbsp;m perhosuinti

### Yleisurheilu

;Juoksulajit

* Erick Rodrígues – miesten 1&nbsp;500&nbsp;m

## Lähteet
Roberts Locāns

**Roberts Locāns** (s. 3. maaliskuuta 1996 Riika, Latvia) on latvialainen jääkiekkoilija, joka pelaa ECHL-joukkue Norfolk Admiralsissa. Isokokoinen Locāns on pelipaikaltaan oikea laitahyökkääjä ja laukoo oikealta.

## Ura
### Seuraura
Locāns on ASK Ogren kasvatti. Hän debytoi Latvian pääsarjassa kuitenkin HK Prizma Riian paidassa vain 15-vuotiaana kaudella 2011–2012, jolloin Locāns pelasi siellä yhden runkosarjaottelun, kunnes hän siirtyi loppukaudella Ruotsiin AIK IF:n J18-junioreihin. Kaudeksi 2014–2015 Locāns siirtyi BIK Karlskogan J20-junioreihin. Hän pelasi valtaosan kaudestaan myös lainalla Ruotsin miesten neljänneksi korkeimmalla sarjatasolla HockeyTvåan-joukkue Viking HC:ssä, jonka paras maalintekijä Locāns oli sekä runkosarjassa 14 osumallaan että nousukarsinnoissa neljällä osumallaan.

Heinäkuussa 2015 Locāns siirtyi try-outille KHL:n latvialaisjoukkue Dinamo Riikaan. Elokuussa hän sai joukkueeseen kauden 2015–2016 kattavan sopimuksen. Locāns pelasi KHL:ssä kauden aikana 19 runkosarjaottelua tehden kaksi syöttöpistettä. Hän pelasi yli puolet kaudestaan kuitenkin Venäjän MHL-junioriliigan latvialaisessa HK Riiassa.

Kaudeksi 2016–2017 Locāns siirtyi vuoden mittaisella sopimuksella Mestis-joukkue KeuPa HT:hen. Joulukuussa 2016 hänen sopimuksensa kuitenkin purettiin yhteisymmärryksessä, kun joukkueen valmennus ei löytänyt Locānsille sopivaa roolia. Muutamaa päivää myöhemmin hän siirtyi jatkamaan Mestis-uraansa loppukauden sopimuksella Iisalmen Peli-Karhujen riveihin. Heinäkuun 2017 lopulla Locāns teki vuoden mittaisen sopimuksen Heinolan Peliittojen kanssa. Hänen sopimuksensa purettiin kuitenkin yhteisymmärryksessä jo noin puolitoista viikkoa myöhemmin elokuussa. Syyskuussa Locāns teki kauden 2017–2018 kattavan sopimuksen Suomi-sarjajoukkue Kajaanin Hokin kanssa. Hän oli joukkueen kolmanneksi paras pistemies tehoilla 15+22=37.

Locāns siirtyi kaudeksi 2018–2019 vuoden mittaisella sopimuksella ECHL-joukkue Norfolk Admiralsiin.

### Maajoukkueura
Locāns pelasi alle 20-vuotiaiden IA-divisioonan MM-kilpailuissa vuonna 2015, jolloin hän voitti pronssia ja oli Latvian paras maalintekijä kolmella osumallaan. Locāns pelasi myös alle 18-vuotiaiden IA-divisioonan MM-kilpailuissa vuonna 2014, jolloin hän voitti kultaa ja oli nostamassa Latviaa seuraavaksi vuodeksi A-sarjaan. Locāns jakoi neljällä osumallaan turnauksen maalipörssin voiton neljän muun pelaajan kanssa.

## Muuta
Locānsin isoveli Aleksis pelasi Latvian pääsarjatasolla HK Ogressa kaudella 2010–2011.

## Tilastot

## Lähteet
*
*

### Viitteet
Circuito Internacional de Vila Real

**Circuito Internacional de Vila Real** on vuonna 1931 avattu 4&nbsp;600 metriä pitkä moottorirata, joka sijaitsee Vila Realissa, Portugalissa. Radalla ajetaan World Touring Car Championship -kilpailuja.

## Aiheesta muualla
* Kotisivut
* Facebook
Stefan Henze

**Stefan Henze** (3. toukokuuta 1981 Halle, Itä-Saksa – 15. elokuuta 2016 Rio de Janeiro, Brasilia) oli saksalainen koskipujottelija, olympiamitalisti, maailman- ja euroopanmestari.

C-2-luokassa kilpaillut Henze saavutti parinsa Marcus Beckerin kanssa olympiahopeaa Ateenassa 2004. Hän voitti myös useita MM- ja EM-mitaleja. Myös Henzen isä ja veli kilpailivat koskipujottelussa olympiatasolla.

Melojanuransa päätettyään Henze toimi lajivalmentajana. Hän oli valmennustehtävissä Rio de Janeiron kesäolympialaisissa 2016, missä hän joutui 12. elokuuta taksissa matkustaessaan liikenneonnettomuuteen ja sai vakavia päävammoja. Henze leikattiin, mutta hän kuoli vammoihinsa kaksi päivää myöhemmin sairaalassa 35-vuotiaana.

## Lähteet
* Stefan Henze Bio, Stats and Results  Olympics at Sports-Reference.com 

### Viitteet
Kaarle Aho

**Kaarle Aho** (s. 1968 Helsinki) on suomalainen elokuvatuottaja. Aho on valmistunut filosofian maisteriksi Helsingin yliopistosta pääaineenaan historia.

Vuonna 1996 Aho perusti Making Movies -elokuvatuontantoyhtiön yhdessä Kai Nordbergin kanssa. Hän on ollut tuottajana mm. elokuvissa *[[Musta jää (elokuva)|Musta jää]]* ja *[[Miekkailija (elokuva)|Miekkailija]]*, jotka voittivat Parhaan elokuvan Jussi-palkinnot.

## Julkaisut
*Väärän kuninkaan päivä* (Otava 2012). Esikoisromaani.

## Lähteet

## Aiheesta muualla
* 
*
Godfred

**Godfred** (k. 810 Friisia) oli Tanskan kuningas noin 800–810. Hänen valta-alueeseensa on ehkä kuulunut koko Tanska, mutta pääasiassa hän hallitsi  Etelä-Jyllantia, jossa oli tärkeä frankkien kauppareitin tukikohta Hedeby. Frankkien kauppareitti kulki sieltä Itämeren ja Venäjän suurten jokien kautta Lähi-itään. Godfred tuki frankkeja vastustaneita sakseja, ja  hänen ansiostaan frankkien eteneminen pohjoiseen estyi.

Godfred tuhosi vuonna 804 sorbien Rericin satamakaupungin kostaakseen sorbien liiton frankkien kuninkaan Kaarle Suuren kanssa. Satamatoiminta siirtyi Rericistä Hedebyhyn, josta tuli merkittävä keskus. Godfred kävi sotaa Kaarle Suurta ja tämän poikaa Ludvig Hurskasta vastaan, mutta solmi vuonna 825 Aachenin rauhan Ludvig Hurskaan kanssa. 

Godfred kunnosti ja laajensi Danevirkeä, puolustuksellista maavallia, jonka rakentaminen oli aloitettu noin vuonna 650. Godfred sai surmansa sotiessaan Friisiassa. Mahdollisesti surmaaja oli yksi hänen omista miehistään. Seuraava kuningas oli Godfredin poika Horik I, joka oli vuodesta 813 ollut hänen kanssahallitsijansa.

## Lähteet
Beijing International Street Circuit

**Beijing International Street Circuit** on vuonna 2010 avattu 2,721 kilometriä pitkä katurata, joka sijaitsee Pekingissä, Kiinassa. Radalla ajettiin Superleague Formula -sarjan ulkopuolinen kilpailu kaudella 2010. Kilpailusta ei jaettu pisteitä, koska rata ei saanut FIA:n hyväksyntää, mikä olisi vaatinut vähintään 2-luokan arvosanan.

## Lähteet
Marcus Becker

**Marcus Becker** (s. 11. syyskuuta 1981 Merseburg, Itä-Saksa) on saksalainen kilpauransa päättänyt koskipujottelija, olympiamitalisti, maailman- ja euroopanmestari.

C-2-luokassa kilpaillut Becker saavutti parinsa Stefan Henzen kanssa olympiahopeaa Ateenassa 2004. Hän voitti myös useita MM- ja EM-mitaleja.

## Lähteet
* Marcus Becker Bio, Stats and Results  Olympics at Sports-Reference.com 

### Viitteet
Primera División kausi 2016–2017

**Primera División kausi 2016–2017** oli Andorran seurajalkapalloilun korkeimman sarjan, Primera División, 22. kausi. Kausi alkoi 18. syyskuuta 2016.

## Runkosarja
### Sarjataulukko

## Mestaruus- ja putoamisvaiheet
### Mestaruusvaihe

### Putoamisvaihe

## Lähteet
Bathurst 1000

**Bathurst 1000** (nykyisin **Repco Bathurst 1000**, aiemmin 500 mailin kilpailu useilla eri nimillä) on nykyisin 1000 km kestävyysajo, joka ajetaan Mount Panorama Circuitin moottoriradalla Uudessa Etelä-Walesissa Australiassa. Ensimmäinen kestävyyskilpailu siellä ajettiin vuonna 1960. Suomalaisista kilpailun voittoa on juhlinut Rauno Aaltonen 500 mailin kilpailussa vuonna 1966.

## Historia
Kilpailu järjestettiin kolme kertaa Phillip Islandilla, mutta kilpailu siirrettiin Mount Panoramalle johtuen radan vaurioista vuoden 1962 kilpailussa. 
Kilpailun alkuperäinen nimeämisoikeus oli iskunvaimentimien valmistajalla Armstrongilla vuosina 1960-1965. Vuodeksi 1966 tilalle tuli irlantilainen tupakkamerkki Gallaher. Myös autojen luokittelu muuttui vuodelle 1966 neljään hintaluokkaan. Vuodelle 1966 sääntöjä muutettiin myös siten, että osallistuvilta automalleilta vaadittiin suurempia valmistusmääriä, jotta kilpailuun ei osallistuttaisi siihen varta vasten rakennetuilla kilpureilla (englanniksi nk. "homologation special"). Mini Cooper oli suosittu ja vuonna 1966 53 osallistuvasta autosta 24 oli Minejä. Vuosi 1966 oli viimeinen, jolloin kilpailu voitettiin vapaasti hengittävällä nelisylinterisellä moottorilla. Menestys kilpailussa vaikutti autojen myyntiin, mikä synnytti kilpailua Fordin ja Holdenin välillä.

Vuonna 1985 kilpailu voitettiin ensimmäistä kertaa sitten vuoden 1966 jollain muulla autolla kuin Fordilla tai Holdenilla.

## Tulokset

**Huomioita:**

## Katso myös
* Bathurstin 12 tunnin ajo
* Bathurstin 24 tunnin ajo

## Lähteet

## Aiheesta muualla
* Kotisivut
Säpinää kannen alla

**Säpinää kannen alla** (**Below Deck**) on yhdysvaltalainen tositelevisiosarja, jossa seurataan henkilökunnan ja miehistön elämää Karibian luksusristeilijällä. Sarja alkoi yhdysvaltalaisella Bravo-kanavalla 1. heinäkuuta 2013. Suomessa sarjan esittäminen alkoi Jim-kanavalla 15. elokuuta 2016.

Yhdysvalloissa sarjan uusimman, yhdeksännen tuotantokauden esittäminen alkoi lokakuussa 2021. Sarja on saanut muutaman sisar- ja spin-off-sarjan. Keväällä 2016 alkoi *Säpinää kannen alla Välimerellä* (*Below Deck Mediterranean*) . Helmikuussa 2020 alkoi *Below Deck Sailing Yacht* -sarja. Lisäksi Australiassa kuvataan *Below Deck Down Under* -sarjaa.

## Päähenkilöt

### Kausi 1
* Aleks Taldykin
* Adrienne Gang
* C.J. LeBeau
* Samantha Orme
* David Bradberry
* Ben Robinson
* Eddie Lucas
* Kat Held

### Kausi 2
* Lee Rosbach
* Kate Chastain
* Andrew Sturby
* Kelley Johnson
* Jennice Ontiveros
* Ben Robinson
* Eddie Lucas
* Kat Held
* Amy Johnson
* Dane (jaksot 5-8)

### Kausi 3
* Lee Rosbach
* Kate Chastain
* Amy Johnson
* Eddie Lucas
* Connie Arias
* Raquel “Rocky” Dakota
* Emile Kotze
* Don Abenante (jaksot 1-4)
* Leon Walker (jaksot 1-10)
* Ben Robinson (jaksot 10-15)

### Kausi 4
* Lee Rosbach
* Kate Chastain
* Kelley Johnson
* Emily Warburton-Adams
* Sierra Storm
* Lauren Burchell
* Trevor Walker
* Nico Scholly
* Ben Robinson

## Lähteet

## Aiheesta muualla
* Säpinää kannen alla Ruutu-palvelussa